
MAŽEIKIŲ LOPŠELIO-DARŽELIO „DELFINAS“ 
MOKYTOJO PADĖJĖJO PAREIGYBĖS APRAŠYMAS

I SKYRIUS
PAREIGYBĖ

1. Pareigybės pavadinimas – mokytojo padėjėjas. 
2. Pareigybės grupė – kvalifikuotas darbuotojas.
3. Pareigybės lygis – C.
4. Pareigybės paskirtis – teikti pagalbą ugdymo(si) proceso metu, užtikrinti vaikų saugumą, savitvarką, maitinimą, poilsį bei sanitarinę ir higieninę grupės patalpų, priemonių ir inventoriaus priežiūrą. 
5. Mokytojo padėjėjo veiklą koordinuoja ir prižiūri Mažeikių lopšelio-darželio „Delfinas“     (toliau – Įstaiga) administratorius bei direktoriaus pavaduotojas ūkiui. 
6. Mokytojo padėjėjas tiesiogiai pavaldus Įstaigos direktoriaus pavaduotojui ūkiui. 
7. Mokytojo padėjėją į darbą priima ir iš pareigų atleidžia Įstaigos direktorius Lietuvos Respublikos teisės aktų nustatyta tvarka. 

II SKYRIUS
[bookmark: _GoBack]SPECIALIEJI REIKALAVIMAI ŠIAS PAREIGAS EINANČIAM DARBUOTOJUI

8. Mokytojo padėjėjas turi atitikti šiuos specialiuosius reikalavimus:
8.1. turėti ne žemesnį kaip vidurinį išsilavinimą ir (arba) profesinę kvalifikaciją;
8.2. būti išklausęs higienos įgūdžių mokymo programą;
8.3. būti susipažinęs su Lietuvos higienos norma HN 75:2016, išklausęs pirmosios pagalbos mokymus ir turėti tai patvirtinančius dokumentus;
8.4. mokėti lietuvių kalbą ne žemesniu kaip B2 lygiu (atitinkančiu III valstybinės kalbos mokėjimo kategoriją) ir gebėti ją vartoti profesinėje veikloje;
8.5. turėti minimalią kompiuterinio raštingumo kvalifikaciją apimančią informacinių technologijų žinias ir gebėjimus. Minimaliai patenkinti poreikius naudojantis elektroninėje erdvėje teikiamomis paslaugomis – informacijos parengimu, paieška ir perdavimu bei komunikacija.

III SKYRIUS
ŠIAS PAREIGAS EINANČIO DARBUOTOJO FUNKCIJOS

9. Mokytojo padėjėjas vykdo šias funkcijas: 
9.1. padeda mokytojui vykdyti ugdomąją veiklą, žaidimus, pasivaikščiojimus, išvykas ir veiklas lauke;
9.2.  užtikrina vaikų maitinimą, savitvarką, poilsį ir pagalbą ugdymo(si) proceso metu;
9.3.  ruošia stalus maitinimui, atneša maistą iš virtuvės ir išdalina vaikams;
9.4. rūpinasi vaikų apranga, padeda susitvarkyti drabužius, avalynę;
9.5. padeda aprengti ir nurengti vaikus einant į lauką ir grįžtant;
9.6. lydi vaikus į lauką ir iš jo;
9.7. prižiūri vaikus, kai grupėje laikinai, trumpam nėra mokytojo, ir užtikrina jų saugumą;
9.8. talkina mokytojui vaikų veiklos ir poilsio metu;
9.9. prižiūri, tvarko ir užtikrina priskirtų patalpų sanitarinę ir higieninę būklę;
9.10. keičia vaikų patalynę pagal grafiką, bet ne rečiau kaip kas dvi savaites;
9.11. ženklina vaikų lovas, čiužinius, patalynę, rankšluosčius, naktipuodžius (jei naudojami);
9.12. prižiūri ir valo grupės patalpas, įrangą ir inventorių;
9.13. vėdina patalpas, kai jose nėra vaikų;
9.14. užtikrina, kad valymo priemonės ir dezinfekavimo priemonės būtų laikomos saugiai, vaikams nepasiekiamoje vietoje;
9.15. užtikrina, kad tualetų ir prausyklų valymo inventorius būtų laikomas atskirai ir pažymėtas;
9.16. prižiūri ir tvarko grupės lauko aikštelę;
9.17. užtikrina vaikų saugumą ir pašalinių asmenų nebuvimą grupėje;
9.18. laikosi higienos normų, saugos, priešgaisrinės saugos reikalavimų ir karantino režimo;
9.19. taupo elektros energiją, šilumą ir vandenį;
9.20. pastebėjus gedimus, informuoja direktoriaus pavaduotoją ūkiui;
9.21. puoselėja Įstaigos aplinką ir įvaizdį;
9.22. laikosi grupės dienos ritmo;
9.23. esant poreikiui dirba kitoje grupėje pagal grafiką;
9.24. atlieka kitus teisėtus Įstaigos direktoriaus ar direktoriaus pavaduotojo ūkiui pavedimus, susijusius su pareigybės funkcijomis.


IV SKYRIUS
[bookmark: _Hlk234487543]ŠIAS PAREIGAS EINANČIO DARBUOTOJO TEISĖS

10. Mokytojo padėjėjas turi teisę:
10.1. gauti darbui reikalingą informaciją ir priemones;
10.2. teikti pasiūlymus dėl darbo sąlygų gerinimo;
10.3. atsisakyti vykdyti neteisėtus pavedimus teisės aktų nustatyta tvarka;
10.4. kelti kvalifikaciją ir dalyvauti mokymuose;
10.5. naudotis kitomis Lietuvos Respublikos teisės aktuose nustatytomis darbuotojo teisėmis.

V SKYRIUS
ŠIAS PAREIGAS EINANČIO DARBUOTOJO ATSAKOMYBĖ

11. Mokytojo padėjėjas atsako už:
11.1. teisės aktų, Įstaigos nuostatų, vidaus tvarkos taisyklių ir etikos normų laikymąsi;
11.2. darbuotojų saugos ir sveikatos, higienos bei priešgaisrinės saugos reikalavimų laikymąsi;
11.3. šiame pareigybės aprašyme nustatytų funkcijų tinkamą vykdymą;
11.4. Įstaigos turto saugojimą ir tausojimą;
11.5. vaikų fizinio ir emocinio saugumo užtikrinimą;
11.6. konfidencialios informacijos apie vaikus, jų tėvus (globėjus, rūpintojus) ir Įstaigos veiklos apsaugą.
12. Už pareigų nevykdymą ar netinkamą vykdymą darbuotojas atsako Lietuvos Respublikos teisės aktų nustatyta tvarka. 

